

Valg

versjon 2

Versjon 2 av dette sakspapiret har med Fagforbundets kandidat til rådet og til styret. Dette gjelder plass nummer 7 i styret og plass nummer 9 i rådet.

**Forberedende valgkomite har bestått av** Sunni Grøndahl Aamodt (leder), Turid Thomassen, Tore Ruud, Lars Nielsen, Hildegunn Gjengedal, Carl-Fredrik Hansen**,** Kari Gjems, Hans Martin Storøog Eirik Fenstad Thorbjørnsen.

Karl-Sverre Holdal har vært sekretær.

# Valgkomiteens forslag til nytt styre

## Arbeidsutvalget

### 1. Leder: Kathrine Kleveland, Vestfold, født 1966 (Gjenvalg)

Kathrine Kleveland har vært leder i Nei til EU i 4 år. Hun er utdannet grafisk designer og bor på gården Bergan i Holmestrand. Hun har bl.a. bakgrunn som leder i Norges Bygdekvinnelag, koordinator i Nettverk for GMO-fri mat, leder i Stiftelsen Skolematens Venner. Er nå leder i Vestfold Senterparti og sentralstyremedlem i Senterpartiet.

### 2. Nestleder: Olaf Gjedrem, Rogaland, født 1948 (Gjenvalg)

Olaf Gjedrem har vært nestleder de to siste åra og er tidligere fylkesleder i Rogaland Nei til EU. Olaf var fungerende leder i Nei til EU da Kathrine var ute i permisjon i valgkampen 2017. Han er tidligere gårdbruker, men fremdeles aktivt med i driften på gården. Har sittet i styret i Nei til EU gjennom flere år. Tidl. vara til Stortinget for KrF, fast møtende representant i årene 1997-2000 og 2001-2004. Medlem i landbrukspolitisk utvalg i Nei til EU.

### 3. Nestleder: Idar Helle, Oslo, født 1972 (Gjenvalg)

Idar Helle er opprinnelig fra Stavanger, men bosatt i Oslo. Han er utreder i De Facto kunnskapssenter for fagorganiserte. Han har bakgrunn som historiker ved Universitetet i Oslo. Forskningsfeltet hans er norsk og internasjonalt arbeidsliv, med særlig vekt på arbeiderbevegelsen i Europa. Han har organisasjonsbakgrunn fra blant annet NTL UiO, Attac, Manifest og sitter i Internasjonalt utvalg i Nei til EU. Idar ledet Nei til EUs kampanjearbeid under Acer-striden sist vinter.

## Styremedlemmer

### 1. Birte Usland, Vest-Agder, født 1972 (Ny)

Birte Usland er fra Marnardal i Vest-Agder. Hun er utdannet agronom og har drevet gård siden 1996. Birte er styremedlem i Norges Bondelag. Hun er medlem i Arbeiderpartiet og har vært styremedlem i Vest-Agder Arbeiderparti 2014-2018. Hun har tidligere vært både lokallagsleder, nestleder og leder i Vest-Agder Bondelag. I forrige periode var hun med i kommunestyret, formannskapet og varaordfører i Marnardal kommune. Hun har hatt flere lokale verv i Tine og Nortura. Har også vært konsernstyremedlem i Nortura. Hun er styremedlem i Norsk senter for økologisk landbruk. Birte sitter også som styremedlem i Vest-Agder Nei til EU. Er medlem i landbrukspolitisk utvalg i Nei til EU

### 2. Ole Dahle Kvadsheim, Rogaland/Oslo, født 1994 (Ny)

Ole Dahle Kvadsheim er opprinnelig fra Rogaland men er bosatt i Oslo i forbindelse med studier. Han er medlem i Rødt, og har hatt flere verv i Rødt og Rød Ungdom. Han var Rødt i Rogalands førstekandidat til Stortinget 2017. Ole var sentralstyremedlem i Ungdom mot EU i 2015, og var i en periode i 2018 politisk rådgiver i Ungdom mot EU.

### 3. Helle Hagenau, Oslo, født 1965 (Gjenvalg)

Helle Hagenau er bosatt i Oslo. Er styremedlem i Nei til EU, og leder i Internasjonalt utvalg siden 2009. Hun har vært medlem av utvalg siden 2001. Hun har også sittet i kvinnepolitisk utvalg gjennom 16 år. Hun er medlem i Rødt, er vara til bystyret i Oslo og medlem av Rådet for personer med nedsatt funksjonsevne. Er utdannet historiker. Har vært generalsekretær i Nei til EU (2001-2004) og jobber i dag som daglig leder i Norges Tannteknikerforbund

### 4. Ulf Ulriksen, Nordland, født 1955 (Ny)

Ulf Ulriksen er bosatt i Mosjøen i Nordland, og er faglært tømrer og bygningsverntekniker. Partipolitisk uavhengig de siste 3 åra. Han er medlem i Fellesforbundet, og har tidligere vært fagforeningsleder i mange år. Tidligere leder av LO’s fylkesorg i Nordland, tidligere leder av LO i Mosjøen. Han har tidligere vært ansatt i Norsk Folkehjelp, LO og Fellesforbundet. Var også LO’s medlem i styringsgruppa for EU`s regionalprogram for næringsutvikling for Midt-Scandiaregionen. Ulf var Faglig leder i Nordland Nei til EU i 1993 - 94 og Faglig sekretær I Nei til EU i 1994.

### 5. Gunnhill Margy Andreassen, Nordland, født 1949 (Gjenvalg)

Gunnhill Andreassen er fra Tjeldsund kommune i Nordland, hvor hun jobber som rektor. Har vært medlem av kommunestyret siden 1975, med unntak av perioden 1999-2003. Har vært medlem i formannskapet i 26 år og var varaordfører 6 år før hun ble ordfører i 1993-1999. Er i inneværende periode varaordfører. Har også vært medlem av Nordland fylkesting i flere perioder. Hun var heltidspolitiker fra 1999 til 2003, og felles parlamentarisk leder for SV, Ap, Sp, KrF og Venstre. Gunnhill har vært leder i Nordland Venstre og medlem av landsstyret gjennom 7 år og medlem av sentralstyret i Venstre i 2 år.

### 6. Boye Ullmann, Oslo, født 1954 (Gjenvalg)

Boye Ullmann er faglig leder Nei til EU, han arbeider i Fellesforbundet, og har bakgrunn fra Rødt.

**7. Mats Monsen, Sør-Trøndelag, født 1992 (Ny) Vedtatt mot 1 stemme**

Mats Monsen er fra Trondheim, og leder av Fagforbundet Ung. Han har tidligere vært ungdomstillitsvalgt i Fagforbundet Trondheim, Fagforbundet Sør-Trøndelag og leder i AUF i Sør-Trøndelag. Han ble i 2015 valgt til nestleder i Fagforbundet Ung, før han i 2017 ble valgt som leder. Er også medlem av Fagforbundets ungdomsutvalg.

### 8. Karianne Hagen Wendt, Rogaland/Oslo, født 1996 (Gjenvalg)

Karianne Hagen Wendt er fra Stavanger/Rogaland, og studerer nå statsvitenskap ved UiO. Hun har vært aktiv i Ungdom mot EU siden 2012, hvor hun blant annet jobbet som generalsekretær i perioden 2016/2017. Karianne ble valgt inn i styret i Nei til EU i 2016, og har i tillegg til dette vært to år i kvinnepolitisk utvalg. Karianne er partipolitisk uavhengig.

### 9. Per Inge Bjerknes, Østfold, født 1979 (Gjenvalg)

Per Inge Bjerknes bor i Mysen i Østfold. Han har vært sentralstyremedlem i Senterpartiet. Var fylkesvaraordfører i Østfold i forrige periode. Har utdannelse innen statsvitenskap. Ordførerkandidat for Senterpartiet i Eidsberg kommune ved sist kommunevalg. Har jobbet i Statens Vegvesen siden 2015.

### 10. Styremedlem oppnevnt av Ungdom mot EU.

## Valg av AU-medlem

### AU-medlem Birte Usland, Vest-Agder, født 1972 (Ny)

Dissens fra Carl-Fredrik Hansen og Turid Thomassen som ønsket Helle Hagenau

## VARAMEDLEMMER

### 1. Åsa Kjerstine Kjølberg Moen, født 1992 (Gjenvalg)

Åsa Kjerstine Kjølberg Moen er 26 år og kommer fra Trondheim i Trøndelag. Hun er medlem i SV og sitter i SVs EU/EØS utvalg, er styremedlem i Trondheim SV og tidligere vært leder i Sør-Trøndelag SU. Hun har tidligere sittet i landsstyret, og vært både generalsekretær og leder i Ungdom mot EU. Hun har vært 2. vara til Styret i en periode og er medlem i Internasjonalt utvalg i Nei til EU.

### 2. Lars Erik Hyllvang, Hedmark, født 1968 (Ny)

Lars Erik Hyllvang er fra Engerdal i Hedmark og medlem av Senterpartiet. Han er utdannet allmennlærer (adjunkt) med tilleggsutdanning innen ledelse. Lars Erik har vært ordfører i Engerdal kommune siden 2011. Før han ble valgt til ordfører var han enhetsleder for oppvekst. Han har 8 års erfaring fra utvikling- og nødarbeid på Sri Lanka. Lars Erik er nestleder i Hedmark Sp, landstyremedlem i utmarkskommunenes sammenslutning og leder i Norges Nasjonalparker. Han har tidligere sittet i styret i Nei til EU, hvorav medlem i AU i 2013-2014.

### 3. Heidi K. Larsen, født 1958 (Gjenvalg)

Heidi K. Larsen er fra Sør-Trøndelag, men bosatt i Østfold. Hun har sin bakgrunn fra Handel og Kontor og LO, og jobber for LO i Trondheim. Heidi er SV-medlem og medlem av SVs EØS-utvalg. Hun er medlem i fagligpolitisk utvalg i Nei til EU

# Valgkomiteens forslag til rådet

1. **Wenche Arntzen, født 1955, Nordland** Gjenvalg

Fiskeri / Arbeiderpartiet. Medlem i fiskeripolitisk nettverk i Nei til EU

1. **Ivar Hellesnes, født 1946, Sør-Trøndelag** GjenvalgDyre og mathelse. Rødt. Medlem i landbrukspolitisk utvalg i Nei til EU
2. **Odd Einar Dørum, født 1943, Oslo** GjenvalgVenstre
3. **Peter Th. Ørebech, født 1948, Troms** Gjenvalg Senterpartiet, Fiskeri. Jusprofessor.
4. **Olaug Jeksrud, født 1953, Hedmark** GjenvalgRødt. Styremedlem Hedmark Nei til EU. Tidligere leder Akershus Nei til EU
5. **Per Olaf Lundteigen, født 1953, Buskerud** Gjenvalg

Senterpartiet. Stortingsrepresentant.

1. **Marielle De Roos, født 1972, Nordland** Ny

Bonde og Småbrukarlaget. Marielle er opprinnelig fra Nederland, har drevet gård i Lofoten siden 2000. Økologisk geitebonde, driver ysteri og gårdskafe sammen med mann og to sønner. Styremedlem i Norsk Bonde og Småbrukarlag, og styremedlem i European Coordination la Via Campesina.

1. **Paul M. Gamlemshaug, født 1953, Aust-Agder** Gjenvalg

SV. Tidligere tillitsvalgt i Postcom. Styremedlem i Aust-Agder Nei til EU

1. **Svend Morten Voldsrud, født 1968, Oppland** (Vedtatt mot 1 stemme) Ny

Svend Morten er AU-medlem i ledelsen i Fagforbundet.

1. **Eldar Myhre, født 1949, Rogaland** GjenvalgPartipolitisk uavh. Medlem i faglig utvalg Nei til EU
2. **Marit Sandtrø, født 1955, Sør-Trøndelag** Ny

Marit er partipolitisk uavhengig, tidligere leder i Sør-Trøndelag Nei til EU

1. **Per Martin Sandtrøen, født 1985, Hedmark/Oslo** Gjenvalg

Senterpartiet. Politisk rådgiver for Trygve Slagsvold Vedum.

1. **Gina Barstad, født 1986, Hordaland** Gjenvalg

SV. Vara for Lysbakken til Stortinget. Tidligere styremedlem i Nei til EU

1. **Dag Seierstad, født 1936, Oppland** Gjenvalg

SV.EU/EØS-rådgiver i SV**.** Medlem i faglig utvalg Nei til EU

1. **Mari Gjestvang, født 1961, Hedmark** Gjenvalg

Senterpartiet. Fylkestingsmedlem i Hedmark. Bonde. Studerer jus.

1. **Jan Arne Bremnes, født 1953, Sør-Trøndelag** Ny

Kristelig Folkeparti. Tidligere styremedlem i Nei til EU

1. **Gerd M. Knutsen, født 1950, Akershus** Gjenvalg

Senterpartiet. Tidligere leder Oslo Nei til EU

1. **Terje Nystabakk, født 1952, Nordland** Ny

Terje er Småbruker i Sørfold i Nordland, medlem av SV. Tidligere medlem av rådet som representant for Norsk Bonde og Småbrukarlag.

1. **Gaute Eiterjord, født 1995, Rogaland/Oslo** Ny

Gaute er leder i Natur og Ungdom og kommer opprinnelig fra Rogaland.

1. **Terje Bjørlo, født 1954, Østfold** Gjenvalg

NKP, Tidligere leder Østfold Nei til EU

# Forslag til kontrollkomite

Innstilling på leder ettersendes Ny

Hildur Straume, Hordaland Gjenvalg

Nils Aarsæther, Troms Gjenvalg

# Styrets forslag til valgkomite

Sunni Grøndahl Aamodt (leder) Senterpartiet

Hildegunn Gjengedal Bondelaget

Anne Lise Hessen Følsvik Møre og Romsdal

Ole Roger Dyrkorn Telemark

Merete Furuberg Norsk Bonde- og Småbrukarlag

Thore Ruud Troms

Roy Pedersen LO Oslo

Alexander Dyrnes Oppland

Lill Fanny Sæther Oslo

Representant fra Ungdom mot EU

# Styrets forslag til revisor

KPMG.
Styret ber landsmøte om fullmakt til å vurdere og inngå ny revisoravtale i løpet av landsmøteperioden.